شەفەق نیوز/ راگەیانکار میسری وائل ئەبراشی، دۊیەشەو یەکشەممە، لەتەمەن 59 ساڵان، دۊیای تۊشهاتنی وە ڤایرۆس کۆرۆنا و وەردەوامی  کاریگەری فایرۆس کۆرۆنا ئەرا ماوەی نزیکەی ساڵیگ، گیانی لەدەسدا.
دەسەی راگەیاندن نیشتمانی لە میسر لە بەیاننامیگ ئمروو دووشەممە پرسەی خوەیان راگەیانن و باسی  کرد ک یەکیگ بۊیە لە راگەیانکارە دیارەیل وڵات میسر  وخاوەن کاریگەر و گەپ بەرنامەیل تەلەڤزیۆن ئیواران پیشکەشکریا.
لە کانوون یەکەم 2020 میدیایەل راگەیانن میسری باس لە تۊیشبۊین ئەبرەشی وە ڤایرۆس کۆرۆنا کردن ک یەکیگ بۊی لە راگەیانکارە دیارەیل نزیک دەسڵات لەماوەی ساڵەیل گوزەشتە، لە یەکیگ لە خەسخانەیل ئەرا ماوەی سێ مانگ چارەسەر کریا لە ئادار 2021 لە خەسخانە دەرچگە و خاسەوبۊیە.
باوجی نیشانەیل تۊیشهاتنەگە لەلی مەنیە، و بۊیە هووکار دەرنەکەفتنی لە بەرنامەیل تلفزیۆن میسری  تا رووژ یەکشەممە کووچ دۊیایی کەێد دۊیای چەن رووژیگ لە کلکردنی ئەرا خەسخانە.
